《冬日偕潘孟骧游古仙原承示佳章次韵答和一首》
明代·廖负暄

清漪缕缕漾棠舟，系缆临圻访古丘。老桧攫云高立鹳，仙原佳气上连牛。

岚拖瘦杖群峰寂，风入轻舆万壑秋。曲磴阴森探不尽，数声韵鸟唤行游。

作者简介：廖负暄，顺德人。明思宗崇祯十年（一六三七）进士，官无锡知县。事见清道光《广东通志》卷六九。